(Panaudos sutarties formos pavyzdys)

**DAUGIABUČIO NAMO [STOGO] / [STOGO DALIES] PANAUDOS SUTARTIS**

Ši Daugiabučio namo [stogo] / [stogo dalies] panaudos sutartis (toliau – **Sutartis**) yra sudaryta [*nurodyti datą*] tarp:

[*nurodyti panaudos davėjo (-ų) pavadinimą, juridinio asmens kodą (jeigu turi), adresą, el. pašto adresą ir pan.*] (toliau – **Panaudos davėjas**), atstovaujamas [*nurodyti atstovo vardą ir pavardę*], veikiančio(-ios) pagal [*nurodyti atstovavimo pagrindą*], iš vienos pusės,

ir

[*nurodyti panaudos gavėjo (-ų) pavadinimą, juridinio asmens kodą (jeigu turi) arba vardą, pavardę ir fizinio asmens kodą, adresą, el. pašto adresą ir pan.*] (toliau – **Panaudos gavėjas**), atstovaujamas [*nurodyti atstovo vardą ir pavardę*], veikiančio(-ios) pagal [*nurodyti atstovavimo pagrindą*], iš kitos pusės,

Panaudos davėjas ir Panaudos gavėjas toliau šioje Sutartyje kartu vadinami – **„Šalimis“**, o kiekvienas atskirai – **„Šalimi“**.

**ATSIŽVELGDAMOS Į TAI, KAD:**

1. Panaudos davėjas yra daugiabučio namo, esančio [*nurodyti daugiabučio namo adresą ir unikalų numerį*] (toliau – **Daugiabutis**), bendro naudojimo objektų, įskaitant Daugiabučio stogą, savininkas;
2. Panaudos gavėjas ant Daugiabučio [stogo] / [stogo dalies] pageidauja savo kaštais, atsakomybe ir rizika įrengti ir eksploatuoti apie [\_\_\_] kWp galios saulės fotovoltinę jėgainę (įskaitant jos veikimui reikalingą kabelių tinklą ir kitą susijusią įrangą, kuri turi būti įrengiama Daugiabutyje ir jam priskirtame žemės sklype) elektros energijos gamybai (toliau kartu – **Saulės elektrinė**), o Panaudos davėjas sutinka suteikti Panaudos gavėjui panaudos pagrindais valdyti ir naudotis Daugiabučio [stogą] / [stogo dalį] Saulės elektrinės įrengimui ir eksploatavimui,

**TODĖL**, Šalys sudaro šią Sutartį ir ja susitaria:

1. **SUTARTIES OBJEKTAS IR JO PERDAVIMAS**
2. Panaudos davėjas įsipareigoja perduoti Panaudos gavėjui, o Panaudos gavėjas įsipareigoja priimti iš Panaudos davėjo laikinai neatlygintinai panaudos teise valdyti ir naudotis Daugiabučio [stogą] / [stogo dalį] (toliau – **Panaudos objektas**) šioje Sutartyje numatytomis sąlygomis ir tvarka. Panaudos objektas grafiškai pavaizduotas prie šios Sutarties pridedamoje schemoje (toliau – **Schema**) (**Priedas Nr. 1**).
3. Panaudos objektas Panaudos davėjo perduodamas Panaudos gavėjui Šalims pasirašant perdavimo-priėmimo aktą (toliau – **Aktas**) ne vėliau kaip [*nurodyti datą*] (įskaitytinai). Jei toks Aktas tarp Šalių nėra pasirašomas iki šiame punkte nurodytos datos, tai ši Sutartis automatiškai netenka galios, nebent Šalys raštu sutartų kitaip. Sutarčiai taip netekus galios, Šalys viena kitai jokių netesybų ar nuostolių atlyginimo nemoka.[[1]](#footnote-2)
4. **PANAUDOS TERMINAS**
   1. Panaudos objektas suteikiamas panaudai [*nurodyti terminą skaitmenimis ir žodžiais*] metų terminui, skaičiuojant nuo Akto pasirašymo dienos (toliau – **Panaudos terminas**).
   2. Panaudos terminas gali būti pratęstas tik atskiru rašytiniu Šalių susitarimu.
5. **ŠALIŲ TEISĖS IR PAREIGOS**
   1. Panaudos davėjas įsipareigoja savo kaštais, atsakomybe ir rizika:
      1. Sutartyje numatytais terminais ir tvarka perduoti Panaudos objektą Panaudos gavėjui;
      2. leisti Panaudos gavėjui ir jo pasamdytiems rangovams ir tiekėjams šioje Sutartyje numatyta tvarka ir sąlygomis patekti prie Panaudos objekto ir juo naudotis;
      3. sudaryti nuo jo priklausančias sąlygas Panaudos gavėjui atlikti Saulės elektrinės įrengimo darbus, įskaitant bet neapsiribojant: (i) leisti Panaudos objekte sandėliuoti saulės modulius ir kitą Saulės elektrinės įrangą, jeigu toks sandėliavimas neviršys leistinos maksimalios stogo apkrovos; (ii) leisti suderintame Projekte nurodytu būdu prisijungti prie Daugiabučio elektros vidaus tinklų, inžinerinėmis šachtomis pravesti kabelius, atlikti kitus panašaus pobūdžio veiksmus, būtinus Saulės elektrinės įrengimui;
      4. Ne vėliau kaip per 5 (penkias) darbo dienas po atitinkamo Panaudos gavėjo prašymo išduoti ir/ar pasirašyti Panaudos davėjo turimus išduoti ir/ar pasirašyti dokumentus (pvz., įgaliojimus, sutikimus, suderinimus), priimtinus Panaudos davėjui, kiek to reikia Saulės elektrinės projektavimui, įrengimui ir eksploatavimui.
   2. Panaudos davėjas turi tokias teises:
      1. bet kurio metu, be atskiro Panaudos gavėjo įspėjimo, patekti ant Daugiabučio stogo, įskaitant Panaudos objektą, ir tikrinti šioje Sutartyje numatytų Panaudos gavėjo įsipareigojimų vykdymą bei atlikti kitus susijusius veiksmus (pvz., asmeniškai ar pasitelkiant ekspertus įvertinti stogo būklę, poreikį atlikti remonto darbus ir kt.);
      2. gauti iš Panaudos gavėjo visą su šioje Sutartyje numatytų Panaudos gavėjo įsipareigojimų vykdymu susijusią informaciją ir dokumentus;
      3. Panaudos gavėjui vengiant vykdyti ar netinkamai vykdant Sutartyje numatytus įsipareigojimus dėl Panaudos objekto priežiūros, eksploatavimo ir remonto, taip pat padarytos žalos ar atsiradusių defektų pašalinimo, organizuoti tokių darbų atlikimą Panaudos gavėjo sąskaita, raštu informavus apie tai Panaudos gavėją ne vėliau kaip prieš 5 (penkias) darbo dienas, nebent būtų objektyviai neatidėliotinas tokių darbų poreikis. Dėl to Panaudos davėjo patirtas išlaidas Panaudos gavėjas privalo atlyginti ne vėliau kaip per 10 (dešimt) dienų po atitinkamo Panaudos davėjo reikalavimo pateikimo;
      4. raštu įspėjęs Panaudos gavėją ne vėliau kaip prieš 5 (penkias) darbo dienas ir Panaudos gavėjui per šį terminą neištaisius pažeidimo, apriboti Panaudos gavėjo galimybes patekti ir/ar naudotis Panaudos objektu ir/ar Saulės elektrine, jei toks naudojimasis neatitinka Sutarties sąlygų ir/ar daro žalą Daugiabučiui ar kitam turtui ar žmonėms;
      5. raštu įspėjęs Panaudos gavėją ne vėliau kaip prieš 5 (penkias) darbo dienas, atlikti Daugiabučio ar atitinkamų jo elementų (tame tarpe stogo) renovacijos, remonto ar kitokio atnaujinimo darbus;
      6. įgyvendinti kitas teisės aktuose numatytas Panaudos davėjo teises.
   3. Panaudos gavėjas įsipareigoja savo kaštais, atsakomybe ir rizika:
      1. naudoti Panaudos objektą tik šioje Sutartyje numatytam tikslui griežtai pagal šioje Sutartyje numatytą tvarką ir sąlygas;
      2. prieš teikiant parengtą Saulės elektrinės įrengimo projektą (kitur – **Projektas**) derinimui institucijoms, pateikti parengtą Projektą Panaudos davėjui patvirtinimui. Jei Panaudos davėjas per 10 (dešimt) darbo dienų po Projekto gavimo nepateikia raštiškų pastabų Projektui, tai laikoma, kad Projektui Panaudos davėjas pritarė. Jei per šį terminą Panaudos davėjas pateikia raštiškas pastabas Projektui, tai Panaudos gavėjas pakoreguoja Projektą pagal pateiktas pastabas ir iš naujo pateikia pakoreguotą Projektą derinimui Panaudos davėjui šiame punkte numatyta tvarka;
      3. jei ir kiek tai privaloma pagal taikytinus teisės aktus, atlikti Daugiabučio stogo ir/ar kitų konstrukcijų tyrimus ar ekspertizes dėl galimybės ir galimų papildomų reikalavimų įrengti Saulės jėgainę ant Daugiabučio stogo;
      4. jei ir kiek tai privaloma pagal taikytinus teisės aktus, gauti Daugiabučio projekto autoriaus sutikimą Saulės elektrinės įrengimui ant Daugiabučio stogo;
      5. gauti statybą leidžiantį dokumentą (jei toks privalomas pagal teisės aktus) bei visus kitus institucijų ir kitų trečiųjų asmenų leidimus, sutikimus ir suderinimus, kurių reikia teisėtai įrengti ir eksploatuoti Saulės elektrinę; apie kiekvieną tokį gautą leidimą, sutikimą ir suderinimą nedelsiant raštu informuoti Panaudos davėją, pateikdamas jam tokio gauto leidimo, sutikimo ir suderinimo kopiją; užtikrinti, kad minėti leidimai, sutikimai ir suderinimai galiotų viso Saulės elektrinės įrengimo ir eksploatavimo metu;
      6. jei ir kiek to reikia Saulės elektrinės įrengimui ir eksploatavimui, pertvarkyti (pakeisti, atnaujinti, padidinti galią ir kt.) Daugiabučio elektros tiekimo sistemą (įvadą, kabelius ir kt.), tokius darbus numatant Projekte. Tokie Daugiabučio elektros tiekimo sistemos pertvarkymo darbai privalo būti suprojektuoti ir atlikti taip, kad dėl Saulės elektrinės įrengimo nepablogėtų esama Daugiabučio ir jame esančių butų ir patalpų savininkų padėtis (tame tarpe dėl esamos elektros tinklų galios ir kt.);
      7. Projekte numatyti ir faktiškai įrengti su Saulės elektrine susijusias žaibosaugos priemones;
      8. Saulės elektrinės įrengimo darbus vykdyti griežtai pagal Panaudos davėjo ir kompetentingų institucijų patvirtintą Projektą ir laikantis kitų kompetentingų institucijų išduotų leidimų, sutikimų, suderinimų, reikalavimų ir sąlygų bei visų privalomų taikytinų teisės aktų reikalavimų;
      9. Saulės elektrinės įrengimui darbų vykdymui naudoti tik sertifikuotas, naujas medžiagas bei kvalifikuotus, reikalingus atestatus ir licencijas turinčius bei legaliai dirbančius specialistus;
      10. ne vėliau kaip likus 20 (dvidešimt) dienų iki bet kokių faktinių Saulės elektrinės įrengimo Daugiabutyje ir/ar jam priskirtame žemės sklype darbų, raštu informuoti Panaudos davėją, nurodydamas tokių darbų pradžią ir numatomą darbų vykdymo grafiką;
      11. Saulės elektrinės įrengimo darbus (ypač tuos kurie vykdomi ne Panaudos objekte, t. y. ne ant Daugiabučio stogo, o kituose suderintame Projekte nurodytuose Daugiabučio bendro naudojimo objektuose (pvz., laiptinėse ar rūsyje esančiose inžinerinėse šachtose) ir/ar Daugiabučiui priskirtame žemės sklype, taip pat tuos, kuriems vykdyti yra reikalinga kokia nors išorinė kėlimo įranga ar pastoliai) vykdyti ne ilgiau kaip [\_\_\_] mėnesių nuo jų vykdymo pradžios;
      12. Saulės elektrinės įrengimo darbus Daugiabutyje (įskaitant Panaudos objektą) ir jam priskirtame žemės sklype vykdyti tik darbo dienomis, darbo valandomis nuo 8:00 val. iki 18:00 val., nebent su Panaudos davėju raštu būtų suderinta kitaip;
      13. užbaigus Saulės elektrinės įrengimo darbus, iš Panaudos objekto ir kitų vietų pašalinti visas likusias medžiagas, atliekas ir šiukšles bei nedelsiant raštu apie užbaigimą bei apie Saulės elektrinės veiklos pradžią informuoti Panaudos davėją;
      14. Saulės elektrinę eksploatuoti griežtai laikantis kompetentingų institucijų išduotų leidimų, sutikimų, suderinimų, reikalavimų ir sąlygų bei visų privalomų taikytinų teisės aktų reikalavimų;
      15. Saulės elektrinės įrengimo darbus vykdyti, taip pat ją eksploatuoti tokiu būdu, kad Daugiabučio butų ir patalpų savininkams ir naudotojams nebūtų trukdoma naudotis jiems priklausančiu turtu bei Daugiabučio bendro naudojimo objektais dėl triukšmo, kvapų, taršalų ir kitų priežasčių, taip pat kad nebūtų bloginama Daugiabučio stogo ir kitų statinio elementų būklė;
      16. nenaudoti jokių Daugiabučio bendro naudojimo objektų (laiptinių, rūsių, inžinerinių kanalų ir kt.) bei Daugiabučiui priskirto žemės sklypo be išankstinio raštiško Panaudos davėjo sutikimo, išskyrus kiek tai bus numatyta suderintame Projekte;
      17. atlyginti Panaudos davėjui, butų ir patalpų Daugiabutyje savininkams ir kitiems tretiesiems asmenims visą jų turtui ir žmonėms vykdant Saulės elektrinės įrengimo darbus bei ją eksploatuojant padarytą žalą;
      18. vykdyti šioje Sutartyje numatytus įsipareigojimus, susijusius su draudimu;
      19. leisti ir sudaryti reikiamas sąlygas Panaudos davėjui bet kada tikrinti Saulės elektrinės įrengimo darbus bei Sutartyje numatytų Panaudos gavėjo įsipareigojimų dėl Saulės elektrinės ir Panaudos objekto eksploatavimo ir priežiūros vykdymą;
      20. nedelsiant pateikti Panaudos davėjui visą jo prašomą Panaudos gavėjo turimą ar privalomą turėti informaciją ir dokumentus, susijusius su Saulės elektrinės projektavimu ir statyba, taip pat su Saulės elektrinės ir Panaudos objekto eksploatavimu ir priežiūra;
      21. nedelsiant informuoti Panaudos davėją apie su Panaudos objektu ir/ar Saulės elektrine susijusias avarijas ar kitus draudiminius įvykius bei imtis neatidėliotinų priemonių tokių avarijų ar įvykių neigiamiems padariniams šalinti, taip pat informuoti Panaudos gavėją apie Panaudos objektui ar kitoms Daugiabučio dalims avarija ar įvykiu padarytą žalą, dalyvauti avarijos ar įvykio tyrime;
      22. užtikrinti, kad visu Panaudos terminu Panaudos objektas ir Saulės elektrinė būtų tvarkingi, užtikrinti ir rūpintis jų priežiūra ir einamuoju remontu. Panaudos objekto einamasis remontas privalo būti atliktas, kai to reikalauja taikytini teisės aktai, valstybinę statinių priežiūrą vykdančios institucijos ar kai to pagrįstai reikalauja Panaudos davėjas ar Daugiabučio techninis prižiūrėtojas;
      23. užtikrinti ir rūpintis Panaudos objekto ir Saulės elektrinės kapitaliniu remontu. Panaudos objekto kapitalinio remonto sąlygos turi būti iš anksto raštu suderintos su Panaudos davėju. Panaudos objekto kapitalinis remontas privalo būti atliktas, kai to reikalauja taikytini teisės aktai, valstybinę statinių priežiūrą vykdančios institucijos ar kai to pagrįstai reikalauja Panaudos davėjas ar Daugiabučio techninis prižiūrėtojas;
      24. teikti visą su Panaudos objektu ir Saulės elektrine susijusią reikalingą informaciją Daugiabučio techniniam prižiūrėtojui, vykdyti teisėtus Daugiabučio techninio prižiūrėtojo nurodymus, susijusius su Panaudos objekto ir Saulės elektrinės naudojimu, eksploatavimu ir priežiūra;
      25. pasibaigus Panaudos terminui arba šią Sutartį nutraukus ar jai pasibaigus joje nustatyta tvarka ir sąlygomis prieš Panaudos termino pabaigą, ne vėliau kaip paskutinę Panaudos termino ar Sutarties galiojimo dieną grąžinti pilnai atlaisvintą Panaudos objektą tokios būklės, kokios jis buvo perdavimo metu, atsižvelgiant į normalų nusidėvėjimą. Panaudos gavėjas yra atsakingas už Saulės elektrinės (su visomis jos sudedamosiomis dalimis) išmontavimą iki šiame punkte nurodytos datos, įskaitant visų tam reikalingų leidimų gavimą;
      26. numatyti Projekte bei pagal jį įrengti Saulės elektrinės įrengimui ir eksploatavimui reikalingos elektros energijos apskaitą (subapskaitą) ir laiku atsiskaityti su Panaudos davėju (ar elektros energijos tiekėju, jei su Panaudos davėjo sutikimu Panaudos gavėjas sudaro tiesioginę sutartį dėl elektros energijos tiekimo) už sunaudotą elektros energiją. Panaudos davėjo išrašytą sąskaitą už sunaudotą elektros energiją Panaudos gavėjas privalo apmokėti ne vėliau kaip per 10 (dešimt) dienų po sąskaitos pateikimo;
      27. laiku atsiskaityti su Panaudos davėju už Panaudos gavėjui priskirtą Daugiabučio bendrų eksploatacinių išlaidų, kurias dengia visi butų ir patalpų Daugiabučiame savininkai, dalį (įskaitant kaupimo įmokų mokėjimą). Panaudos gavėjui priskirta Daugiabučio bendrų eksploatacinių išlaidų dalis yra lygi [\_\_\_] procentų visų Daugiabučio bendrų eksploatacinių išlaidų.[[2]](#footnote-3) Panaudos davėjo išrašytą sąskaitą už Panaudos gavėjui priskirtą Daugiabučio bendrų eksploatacinių išlaidų dalį Panaudos gavėjas privalo apmokėti ne vėliau kaip per 10 (dešimt) dienų po sąskaitos pateikimo;
      28. savo nuožiūra rūpintis Saulės elektrinės apsauga, nepažeidžiant šios Sutarties sąlygų ir Daugiabučio gyventojų teisių ir interesų.
   4. Panaudos gavėjas turi tokias teises:
      1. Netrukdomai šioje Sutartyje numatyta tvarka ir sąlygomis naudotis Panaudos objektu, įskaitant, bet neapsiribojant: (i) Panaudos objekte sandėliuoti saulės modulius ir kitą Saulės elektrinės įrangą, jeigu toks sandėliavimas neviršys leistinos maksimalios stogo apkrovos; (iii) pravesti Saulės elektrinei reikalingus kabelius per Daugiabučio inžinerines šachtas, kaip tai bus numatyta patvirtintame Projekte;
      2. nuomoti ir / ar suteikti teisę naudoti Panaudos objektą panaudos teise ir / ar kitais pagrindais bet kokiems tretiesiems asmenims tik su atskiru išankstiniu Panaudos davėjo rašytiniu sutikimu.
   5. Šalys gali sudaryti atskirą rašytinį susitarimą dėl Saulės elektrinėje pagamintos elektros energijos tiekimo Daugiabučio namo ir/ar jo gyventojų poreikiams tvarkos ir sąlygų.
6. **DRAUDIMAS**
   1. Panaudos gavėjas įsipareigoja:
      1. Užtikrinti, kad Projekto rengėjas apdraustų savo (kaip projektuotojo) profesinę civilinę atsakomybę ne mažesne kaip [*nurodyti sumą skaičiais ir žodžiais*] eurų suma, ir pateiktų Panaudos davėjui tokio draudimo polisą bei draudimo įmokos apmokėjimą patvirtinančius dokumentus;
      2. Užtikrinti, kad Saulės elektrinės įrengimo darbų rangovas apdraustų savo (kaip rangovo) civilinę atsakomybę ne mažesne kaip [*nurodyti sumą skaičiais ir žodžiais*] eurų suma, ir pateiktų Panaudos davėjui tokio draudimo polisą bei draudimo įmokos apmokėjimą patvirtinančius dokumentus;
      3. Užtikrinti, kad Saulės elektrinės įrengimo darbų rangovas apdraustų Saulės elektrinės įrengimo darbus visų rizikų draudimu, t. y. dėl žalos statiniui, trečiųjų asmenų sveikatai, žalos, atsiradusios dėl gyvybės atėmimo, žalos trečiųjų asmenų turtui, ir pateiktų Panaudos davėjui tokio draudimo polisą bei draudimo įmokos apmokėjimą patvirtinančius dokumentus;
      4. nuo Saulės elektrinės įrengimo darbų pabaigos apdrausti savo (kaip Panaudos gavėjo) civilinę atsakomybę ne mažesne kaip [*nurodyti sumą skaičiais ir žodžiais*] eurų suma bendruoju civilinės atsakomybės draudimu nuo Panaudos davėjui ir tretiesiems asmenims padarytos žalos, atsiradusios dėl Panaudos gavėjo veiklos valdant, naudojant ir eksploatuojant Panaudos objektą ir Saulės elektrinę ir pateikti Panaudos davėjui tokio draudimo polisą bei draudimo įmokos apmokėjimą patvirtinančius dokumentus;
      5. nuo Saulės elektrinės įrengimo darbų pabaigos apdrausti Saulės elektrinę turto draudimu ne mažesne kaip atstatomąja verte (be regreso teisės į Panaudos davėją ir butų bei patalpų Daugiabučiame savininkus) ir pateikti Panaudos davėjui tokio draudimo polisą bei draudimo įmokos apmokėjimą patvirtinančius dokumentus.
7. **SUTARTIES GALIOJIMAS IR NUTRAUKIMAS, ŠALIŲ ATSAKOMYBĖ[[3]](#footnote-4)**
   1. Panaudos gavėjui laiku neatlikus bet kokių mokėjimų privalomų mokėti pagal šią Sutartį, Panaudos davėjui pareikalavus, Panaudos gavėjas privalės mokėti delspinigius, kurių dydis sudaro 0,04 procento nuo visos laiku nesumokėtos sumos už kiekvieną pavėluotą dieną.
   2. Ši Sutartis įsigalioja ją pasirašius ir galioja iki Panaudos termino pabaigos ar Sutarties nutraukimo ar pasibaigimo prieš Panaudos termino pabaigą joje nustatyta tvarka ir sąlygomis.
   3. Jei Panaudos gavėjas neįrengia Saulės elektrinės ir negauna leidimo elektros energijos gamybai iki [*nurodyti datą*] (įskaitytinai), tai ši Sutartis netenka galios, nebent Šalys raštu susitartų kitaip.
   4. Panaudos davėjas, nesikreipdamas į teismą, turi teisę vienašališkai nutraukti Sutartį dėl esminio Sutarties pažeidimo, įspėjęs apie tai Panaudos gavėją raštu ne vėliau kaip prieš [nurodyti įspėjimo terminą] iki Sutarties nutraukimo.
   5. Panaudos gavėjas, nesikreipdamas į teismą, turi teisę vienašališkai nutraukti Sutartį dėl esminio sutarties pažeidimo, įspėjęs apie tai Panaudos davėją raštu ne vėliau kaip prieš [nurodyti įspėjimo terminą] iki Sutarties nutraukimo.
   6. Laikoma, kad Panaudos davėjas padarė esminį šios Sutarties pažeidimą, jeigu jis:
      1. vėluoja pasirašyti Aktą šioje Sutartyje nustatyta tvarka;
      2. pažeidžia bet kokį kitą Sutartimi prisiimtą įsipareigojimą ir toks pažeidimas neištaisomas per protingą terminą, kuris negali būti trumpesnis nei 10 dienų.
   7. Laikoma, kad Panaudos gavėjas padarė esminį šios Sutarties pažeidimą, jeigu jis:
      1. vėluoja pasirašyti Aktą šioje Sutartyje nustatyta tvarka;
      2. netinkamai vykdo įsipareigojimus, numatytus šios Sutarties 4 dalyje;
      3. atlieka veiksmus, susijusius su Saulės elektrinės įrengimu ir/arba eksploatavimu, neturėdamas tam reikalingų leidimų, sutikimų ir/arba suderinimų;
      4. ilgiau kaip 20 kalendorinių dienų vėluoja sumokėti bet kurį iš šioje Sutartyje numatytų mokėjimų;
      5. Panaudos objektą naudoja ne pagal šioje Sutartyje numatytą tikslą, tvarką ir sąlygas;
      6. Panaudos objektą suteikia naudotis kitiems asmenims be rašytinio Panaudos davėjo sutikimo;
      7. netinkamai vykdo įsipareigojimus, susijusius su Panaudos objekto remontu ir priežiūra;
      8. pažeidžia bet kokį kitą Sutartimi prisiimtą įsipareigojimą ir tokio pažeidimo neištaiso per protingą terminą, kuris negali būti trumpesnis nei 10 dienų.
   8. Panaudos gavėjas gali nutraukti Sutartį vienašališkai dėl bet kokių priežasčių, įspėjęs apie tai Panaudos davėją raštu ne vėliau kaip prieš [nurodyti įspėjimo terminą] iki Sutarties nutraukimo.[[4]](#footnote-5)
   9. Šalys Sutartį gali nutraukti abipusiu rašytiniu susitarimu.
8. **BAIGIAMOSIOS NUOSTATOS**
   1. Šalys patvirtina ir garantuoja, kad turi teisę ir įgaliojimus, t. y. yra gavusios visus reikiamus sprendimus, leidimus bei suderinimus, sudaryti šią Sutartį ir prisiimti Sutartyje numatytus įsipareigojimus.
   2. Visi Šalių pranešimai ar kita informacija, taip pat su šia Sutartimi susijusios pretenzijos turi būti pateiktos raštu ir yra laikomos tinkamai įteiktomis, jei yra siunčiamos registruotu laišku, per kurjerį ar elektroniniu paštu arba įteikiant asmeniškai žemiau nurodytais adresais arba bet kuriuo kitu čia nurodyta tvarka pranešimams siųsti Šalies nurodytu adresu:

Siunčiant Panaudos davėjui:

[\_\_\_\_\_\_\_\_\_\_\_\_\_\_\_\_\_\_\_\_\_]

Siunčiant Panaudos gavėjui:

[\_\_\_\_\_\_\_\_\_\_\_\_\_\_\_\_\_\_\_\_\_]

* 1. Bet kuri Šalis turi teisę Panaudos gavėjo sąskaita įregistruoti šią Sutartį Nekilnojamojo turto registre.
  2. Visi ginčai, susiję su šia Sutartimi, yra sprendžiami Šalių tarpusavio derybų būdu. Šalims nepavykus taikiai išspręsti kilusio ginčo, ginčas sprendžiamas Lietuvos Respublikos teismuose teisės aktuose nustatyta tvarka.
  3. Šiai Sutarčiai yra taikomi Lietuvos Respublikos teisės aktai.
  4. Ši Sutartis gali būti pasirašoma abiejų Šalių atstovų fiziniais parašais – tokiu atveju Sutartis sudaroma 2 (dviem) vienodą teisinę galią turinčiais egzemplioriais, po vieną kiekvienai Šaliai. Sutartis taip pat gali būti sudaroma elektroniniu būdu, abiem Šalims pasirašant kvalifikuotu elektroniniu parašu, turinčiu laiko žymą – tokiu atveju Sutartis laikoma sudaryta nuo vėliau pasirašiusios Šalies kvalifikuoto elektroninio parašo laiko žymos.

1. **PRIEDAI**
   1. Prie šios Sutarties yra pridedamas šis priedas, kuris sudaro neatskiriamą jos dalį:

Priedas Nr. 1 – Schema.

|  |  |
| --- | --- |
| **Panaudos davėjo vardu:** | **Panaudos gavėjo vardu:** |
| [*nurodyti pasirašančio asmens vardą, pavardę, pareigas ar atstovavimo pagrindą*] | [*nurodyti pasirašančio asmens vardą, pavardę, pareigas ar atstovavimo pagrindą*] |

——————————

1. Pastaba. Teikiama šioje pavyzdinėje formoje taip:

   a) perdavimo aktas turi būti pasirašytas iki atitinkamos datos (galima numatyti, kad perdavimas įvyksta šios sutarties pagrindu ir ji kartu yra ir perdavimo aktas);

   b) jei perdavimo aktas nesudaromas, tai sutartis automatiškai pasibaigia be jokių neigiamų pasekmių abiem šalims;

   c) galima nusimatyti atsakomybę už vėlavimą, nutraukimo teises, bet visa tai apsunkintų sutartį. [↑](#footnote-ref-2)
2. Pastaba. Galima sutarti dėl kitų Panaudos gavėjui priskirtos Daugiabučio bendrų eksploatacinių išlaidų dalies apskaičiavimo būdų. [↑](#footnote-ref-3)
3. Pastaba. Atsižvelgiant į tai, kad tai panaudos sutartis, šioje pavyzdinėje formoje jokios atsakomybės šalims už sutarties nutraukimą dėl kitos šalies kaltės nėra numatyta. Vienintelė pasekmė – Panaudos gavėjas turi viską išsiardyti, išsivežti, atlaisvinti ir grąžinti Panaudos objektą. [↑](#footnote-ref-4)
4. Pastaba. Tokia teisė gali ir nebūti numatyta. [↑](#footnote-ref-5)